สสส.จับมือภาคีเครือข่าย สร้างภาพถุงยางอนามัยให้คนรุ่นใหม่มองเป็นเรื่องปกติ
นายชาติวุฒิ วังวล ผู้อำนวยการสำนักสนับสนุนการควบคุมปัจจัยเสี่ยงทางสุขภาพ สสส. เปิดเผยว่า สำนักงานกองทุนสนับสนุนการสร้างเสริมสุขภาพ (สสส.) ร่วมกับมูลนิธิแทธทูเฮลธ์ และภาคเอกชน จัดงาน “ lovecare Fair Play Share your responsibility Use love care Condom  เนื่องในวันเอดส์โลก 1 ธันวาคม เพื่อร่วมกับภาคีเครือข่าย รณรงค์ให้การใช้ถุงยางอนามัยเป็นเรื่องปกติเครื่องลดการติดเชื้อไวรัสเอชไอวีโรคติดต่อทางเพศสัมพันธ์ และท้องไม่พร้อม สสส.จึงต้องการทำให้เกิดทัศนคติ ที่ทำให้เรื่องเพศเป็นเรื่องปกติธรรมดา สามารถคุยกันได้อย่างเปิดใจ ซึ่งจะช่วยลดปัญหาโรคติดต่อทางเพศสัมพันธ์และความรุนแรงในครอบครัว โดยที่ผ่านมาได้ทำงานร่วมกับวัยรุ่นในหลายพื้นที่ในการรณรงค์เรื่องความปลอดภัยจากโรคติดต่อทางเพศและเลือกสื่อสารผ่านถุงยางอนามัย เพราะมองว่าเป็นสิ่งที่หยิบมาใช้ได้ง่าย ราคาถูก  เป็นช่องทางในการเข้าถึงสุขอนามัยที่ดี โดยอยู่บนพื้นฐานของความรับผิดชอบด้านนางสาวภาวนา เหวียนระวี  ผู้อำนวยการฝ่ายวิชาการ องค์การแพธ (PATH) เปิดเผยว่า ได้จัดกิจกรรมนี้ขึ้นมาเพื่อเป็นการรณรงค์ทำให้เด็กเยาวชนและคนทั่วไปได้มองว่าการใช้ถุงยางอนามัยเป็นเรื่องปกติทั่วไป มีส่วนร่วมในการสื่อสารออกแบบศิลปะถุงยางอนามัย หรือสื่อสารผ่านศิลปะดนตรีการประกวดแร็พ เยาวชนให้ความสนใจเข้าร่วมประสบความสำเร็จเป็นอย่างดี โดยมีกลุ่มที่ทำงานเกี่ยวกับเรื่องความปลอดภัยทางเพศ กลุ่มที่จัดทำถุงยางอนามัยให้ความรู้เรื่องเพศเข้าร่วมด้วยเช่น ศิริราชพยาบาล  ให้ความรู้เรื่องการใช้ถุงยางอนามัย การกินยาเพื่อป้องกันความเสี่ยงทั้งก่อนและหลังมีเพศสัมพันธ์เช่นเดียวกับ พญ.เพชรวิไล นพพรพันธุ์ แพทย์ประจำบ้าน ศิริราชพยาบาล ตัวแทนจากโครงการ Stand by you ศิริราชพยาบาล ที่เป็นภาคีเครือข่าย กล่าวว่า  ปัจจุบันพบว่ามีวัยรุ่นที่ติดเชื้อ HIV หรือโรคทางเพศสัมพันธ์มากขึ้น ส่วนหนึ่งอาจมีสาเหตุมาจากความกังวลใจ ไม่กล้าขอคำปรึกษา ทางกลุ่มได้จัดทำช่องทางโซเชียลมีเดีย ทั้ง line, facebook, instagram, tiktok เพื่อเป็นช่องทางให้คำแนะนำที่เข้าถึงได้ง่ายกับวัยรุ่น เยาวชน เกี่ยวกับเรื่องเพศ หรือให้คำแนะนำเกี่ยวกับโรคเอดส์ ตั้งแต่การป้องกัน การตรวจโรคหรือให้คำปรึกษาโดยแพทย์ให้กับผู้ที่ยังไม่กล้าไปตรวจโรคหรือพบหมอด้วยตนเอง เพื่อลดโอกาสการติดเชื้อและการท้องไม่พร้อม โดยที่ข้อมูลทุกอย่างจะเป็นความลับภายในงานมีการเปิดพื้นที่ให้วัยรุ่นแสดงศักยภาพแสดงออก ด้านศิลปะและเพศสัมพันธ์ที่ปลอดภัย การเสวนา open talk  on sex and condom เปิดมุมมองทางเพศให้กับคนรุ่นใหม่ มินิคอนเสิร์ต บริการตรวจสุขภาพฟรี เช่น แจกชุดตรวจเอชไอวีด้วยตนเอง, แจกสารหล่อลื่น, ถุงยางอนามัย,การให้ความรู้เกี่ยวกับยาต้านไวรัส, กิจกรรมตรวจโรคจากภาคีเครือข่าย